I nderuar Z. \*\*\*\*\*\*\*\*\*\*

Në vijim të komunikimit elektroni, për sa jeni interesuar në kërkesën për informim, protokolluar me tonën me Nr. \*\*\*/2, datë 26.10.2021,  lidhur me tre kërkesa të vlerësuara si të rëndësishme për hetimin tuaj gazetaresk, në renditjen përkatëse, ju bëjme me dije që :

 Lidhur me kërkimin e parë, Ju bëjmë me dije se Shkolla e Magjistraturës e zotëron informacionin e kërkuar nga ana e juaj lidhur me dokumentacionin e depozituar pranë nesh nga z. \*.\*, konform nenin 28, me titull “Kriteret e pranimit në formimin fillestar” të ligjit nr. 96/2016 “Për statusin e gjyqtarëve dhe prokurorëve në Republikën e Shqipërisë”, si dhe në nenin 10 të Rregullores së Brendshme të Shkollës së Magjistraturës.

Në këto kushte, Shkolla e Magjistraturës në cilësinë e kontrolluesit të të dhënave personale, dhe në respektim të obligimeve të ligjit nr. 9887, datë 10.3.2008 “Për mbrojtjen e të dhënave personale”, ju vendos në dispozicion dosjen e anonimizuar të kandidatit për magjistrat, z. \*.\*.

Lidhur me interesimin rreth një kopje të dekratatës noteriale me Nr. \*\*\*\* rep., Nr. \*\*\* kol, datë 28.9.2019, ju bëjme dije se Shkolla e Magjistraturës nuk e zotëron këtë informacion.

 Sa më sipër, në kushtet kur kërkimi i informacionit nga ana e juaj, që përkon me kopje të deklaratës noteriale të sipërcituar është i paqartë, bazuar në nenin 12, pika 1, me titull *“Saktësimi dhe trajtimi i kërkesës për informim”*, i ligjit Nr. 119/2014 *“Për të drejtën e informimit”*, jeni të lutur të bëni saktësimin e saj, me qëllim për t’u përcjellë pranë organit kompetent.

 Lidhur me interesin e mëpastajmë tuajin, që përkon me kopje të deklaratës së pastërtisë së figurës të z. \*.\*, ju vendosim në dijeni se ky kërkim është trajtuar më parë nga ana jonë nëpërmjet komunikimit elektronik me z. \*\*\*\*\* \*\*\*\*\*\*\*\*\*\*, më datë 18.12.2021, në të cilin jemi shprehur se nuk e zotërojmë informacionin e kërkuar, dhe në vijim të veprimeve ligjore, konform nenit nenin 12, pika 2, me titull *“Saktësimi dhe trajtimi i kërkesës për informim”*, i ligjit Nr. 119/2014 *“Për të drejtën e informimit”*, ja kemi përcjellë për kometencë kërkimin tuaj Këshillit të Lartë Gjyqësor.

Për çdo paqartësi jeni të lutur të kontaktoni.

Duke Ju falënderuar për mirëkuptimin,

Erik VEIZI
Koordinator për të Drejtën e Informimit, Shkolla e Magjistraturës